open-index/open-wikipedia-markdown huggingface dataset:
Hari Pengguna

**Hari Pengguna Malaysia** disambut pada 26 Julai setiap tahun di Malaysia dengan harapan dapat memupuk kesedaran pengguna yang positif di kalangan rakyat melalui pelbagai program dan aktiviti yang dijalankan. :) 

Tema tahun 2006 ialah "Pengguna Berhemah, Peniaga Beretika: Asas Kemakmuran Negara".

## Pautan luar
* Hari Pengguna Malaysia  FOMCA
Kuih lapis

**Kuih lapis** merupakan sejenis kuih yang berasal dari Malaysia. Kuih ini terdiri daripada beberapa lapisan dan boleh didapati dalam berbagai-bagai warna, namun warna merah ialah warna tradisional dan sedap lagi menyelerakan.
Musa velutina

**Pokok Pisang Merah** yang sering ditanam sebagai pokok hiasan. Nama sains pokok Pisang Merah ialah *Musa velutina H. Wendl. & Drude* atau bahasa Inggeris *Fuzzy banana*.

Pokok Pisang tidak mempunyai batang berkayu, tetapi sebaliknya ia terdiri dari gentian.

## Rujukan




## Pautan luar
Bukit batu kapur

**Bukit batu kapur**, juga dikenali sebagai **mogote** (dari bahasa Basque *mokoti* yang bermaksud 'bucu tajam'), adalah bukit yang sebahagian besar daripadanya terdiri daripada batu jenis batu kapur. Bukit-bukit ini banyak terdapat di sekitar kawasan tropika dan subtropika yang mempunyai topografi kars, misalnya di wilayah-wilayah selatan China, Vietnam, Laos, Myanmar, Kemboja, Thailand, Malaysia, Indonesia, Filipina, Puerto Rico, Cuba dan Republik Dominica. Di Malaysia, kawasan yang mempunyai taburan bukit batu kapur yang tinggi adalah di sekitar Pulau Langkawi, Lembah Kinta, Gua Musang-Merapoh, dan Taman Negara Gunung Mulu. Ia mempunyai kepentingan ekonomi dalam sektor pembinaan kerana batu kapur boleh digunakan bagi menghasilkan simen.
Batik skrin

**Batik skrin** merujuk kepada kaedah melakar corak dan cara menerapkan warna yang menggunakan corak batik yang dibentuk di atas skrin yang diperbuat daripada kain polyster yang berpengidang.

Skrin dilekapkan di atas kain putih, proses pewarnaan dengan melalukan warna di atas corak tadi dengan menggunakan sekuji. Cara begini akan diulang beberapa kali dengan corak yang berlainan untuk mendapatkan corak batik yang lengkap.

Ini disebabkan satu skrin untuk satu warna sahaja. Batik skrin kurang dikenali berbanding kaedah batik terap dan conteng.
Batik terap

**Batik terap** atau **batik cop** adalah kaedah menghasilkan batik dengan menggunakan suatu blok pengecop (yakni **terap**  diakar bahasa Jawa ꦠꦿꦥ꧀ *trap* "meletakkan"). Kain putih akan diterapkan dengan corak batik yang menggunakan blok corak. Blok corak diperbuat daripada kayu atau logam. Proses ini dilakukan berulang-ulang dengan mengikut susunan yang tertentu sehinggalah selesai. Blok tersebut akan dicelupkan terlebih dahulu ke dalam pewarna sebelum ditekapkan di atas kain tersebut.

Teknologi ini mula diterapkan di Kelantan menggunakan bahan semula jadi keras seperti kayu, umbut batang pisang, batang daun pelepah dan keratan ubi kentang oleh Haji Ali Ismail pada 1913; kaedah ini kemudiannya dimodenkan dengan acuan berasaskan logam (paling lazimnya aluminium dan tembaga) sekitar tahun 1934 diperkenalkan seorang guru dari Pulau Jawa yang mengajarkan keluarga Che Su Bin Ishak. Teknik ini disebarkan luas dalam industri batik negeri itu sepanjang dekad 1950-an tetapi menghilang daya tarikannya kerana kos penghasilan yang semakin mahal.

## Rujukan
Larutan Fehling

**Larutan Fehling** adalah larutan yang digunakan untuk membezakan kelompok berfungsi aldehid atau keton. Bahan yang ingin diuji akan dipanaskan bersama Larutan Fehling; mendakan merah menandakan kehadiran aldehid. Keton (kecuali keton hidroksi alfa) tidak bertindak balas dengannya. Satu contoh ialah penggunaannya ialah untuk mengesan glukosa dalam air kencing, lalu membolehkan pengesanan kencing manis. Ia dikembangkan oleh ahli kimia Jerman Hermann von Fehling. Akan tetapi asid formik juga memberikan ujian Fehling, bukan sahaja Fehling tetapi juga Tollen dan banyak lagi tindak balas aldehid.

Larutan Fehling biasanya dibuat sebelum sahaja ujian ingin dijalankan. Ia terdiri daripada jumlah yang sama larutan-larutan berikut:
* 69.28 gram kuprum(II) sulfat pentahidrat dilarutkan dalam 1 liter air suling
* 346 gram garam Rochelle (kalium natrium tartrat tetrahidrat) dan 120 gram natrium hidroksida dalam 1 liter air suling

## Ujian Fehling
Pertama sekali, aldehid dicampurkan dengan larutan Fehling & campuran dipanaskan. Aldehid dioksidakan menjadi asid dan mendakan merah kuprum(I) oksida akan terhasil.

Ion kuprum(II) dikomplekskan bersama ion tartrat. Hubungan dengan kumpulan aldehid menurunkannya menjadi ion kuprum(I), yang kemudiannya termendak sebagai Cu2O (kuprum(I) oksida) merah.

**Penurunan:**
:\mathrm{2\,Cu^{2\operatorname{+}} + 2\,OH^{\operatorname{-}} + 2\,e^{\operatorname{-}}\longrightarrow Cu_2O + H_2O}

**Pengoksidaan:**
:\mathrm{R\!-\!CHO + 2\,OH^{\operatorname{-}} \longrightarrow R\!-\!COOH + H_2O + 2\,e^{\operatorname{-}}}

**Redoks:**
:\mathrm{2\,Cu^{2\operatorname{+}} + R-CHO + 4\,OH^{\operatorname{-}} \longrightarrow Cu_2O + R\!-\!COOH + 2\,H_2O}

Keton (kecuali keton hidroksi alfa) dan aldehid aromatik tidak bertindak balas dengan ujian Fehling.

Pada masa kini, larutan Fehling biasanya digantikan dengan Larutan Benedict.

## Pautan luar
*National Pollutant Inventory - Copper and compounds fact sheet
Kepentingan diri

**Kepentingan diri** boleh merujuk kepada mana-mana satu daripada konsep-konsep yang berikut:

*Egoisme
*Egoisme etika
*Egoisme psikologi
*Epikureanisme
*Etika objektivisme
*Hedonisme
*Individualisme
*Kepentingan diri berihsan
*Penting diri lampau

-Keutamaan terletak pada diri-sendiri untuk kebaikan diri-sendiri.
Pingu

**Pingu** ialah siri animasi yang mengisahkan seorang burung penguin yang nakal bernama Pingu. Siri kartun ini pernah disiarkan di Malaysia melalui saluran TV3, TV9, NTV7 dan Astro dalam saluran 611 Astro Ceria, Warna & Prima. Ia mengambarkan sebuah keluarga penguin yang tinggal di Kutub Selatan, dan terutamanya tertumpu pada kerenah anak lelaki, Pingu, dan rakannya Robbie Anjing Laut. Terdapat juga banyak adegan-adegan bertema keluarga, membuat sorotan ibu dan bapa dan adik kecilnya (selepas dia menetas) Pinga, serta beberapa watak-watak lain kecil.

Empat siri terdiri daripada 105 adegan semuanya telah dihasilkan semenjak 1990 seterusnya. Siri ini diarah dan dianimasikan oleh Otmar Gutman untuk TV Switzerland (Trickfilmstudio) dengan menggunakan teknik gerakan tanah liat.

Setiap episod adalah sepanjang lima minit, bagaimanapun satu episod siri istimewa sepanjang 20 minit ("Satu Perkahwinan Yang Amat Istimewa") juga dihasilkan, yang memperkenalkan sebuah keluarga penguin hijau.

Satu daripada ciri-ciri yang membuat *Pingu* satu kejayaan antarabangsa adalah hakikat bahawa terdapat tiada dialog sebegini. Kesemua dialog diberikan dalam sejenis bahasa penguin ("Pinguish" atau "Penguinese"), dipersembahkan (tanpa skrip) oleh Carlo Bonomi.

Pada 2004, *Hit Entertainment* membeli hak United Kingdom untuk siri (termasuk 105 adegan asal), dan menghasilkan 52 adegan selanjutnya, yang telah disiarkan pada tahun yang sama. Ciri suara baru ini pelakon Marcello Magni dan David Sant, kerana Bonomi, ketika itu berusia sekitar enam puluhan, di anggap terlalu tua. 

Walaupun Pingu terletak di Antartika, dia dan keluarganya tinggal dalam iglu, yang hanya terdapat di Kutub Utara sahaja, dahulunya didiami oleh penduduk asli Inuit.

*Pingu* kembali bersiaran di Astro Ria, Lifetime, TV9, Astro Ceria HBO, TV1 dan NTV7 mulai 18 Januari 2026.

## Pautan luar
*Laman sesawang rasmi
*
Kepentingan diri berihsan

**Kepentingan diri berihsan** ialah prinsip etika yang mengatakan bahawa apabila orang-orang bertindak untuk melanjutkan kepentingan orang-orang lain, atau sekurang-kurangnya kepentingan kumpulan atau kumpulan-kumpulan yang mereka merupakan sebahagian, orang-orang itu pada akhirnya akan berkhidmat untuk kepentingan diri. Konsep ini sering dinyatakan oleh kepercayaan bahawa seorang individu, termasuk juga entiti komersil, akan "*berjaya melalui melakukan perbuatan yang baik*".

Ini adalah berbeza dengan ketamakan atau "kepentingan diri *tak berihsan*" yang mengatakan bahawa apabila kebanyakan atau semua orang bertindak mengikut penting diri lampau yang tidak berpandangan jauh, kumpulannya akan mengalami kerugian disebabkan:
* perbalahan;
* kemerosotan kecekapan yang diakibatkan oleh kekurangan kerjasama; dan 
* kenaikan belanja yang disebabkan oleh keperluan setiap individu membayar untuk perlindungan kepentingan diri masing-masing.  

Jika seorang individu yang tipikal dipilih secara rawak daripada kumpulan itu, adalah tidak mungkin bahawa orang ini akan menerima sebarang manfaat daripada etika ini. Beberapa individu mungkin akan memperoleh manfaat kebendaan daripada falsafah ketamakan, tetapi penyokong-penyokong kepentingan diri berihsan mempercayai bahawa individu-individu ini terdiri daripada sebahagian yang kecil, tetapi kebanyakan mereka boleh menjangka kerugian peribadi bersih daripada falsafah kepentingan diri *tak berihsan*.

Kepentingan diri berihsan juga berbeza daripada altruisme tulen yang memerlukan orang-orang bertindak untuk kepentingan diri orang-orang lain, seringnya sehingga menjejaskan kepentingan diri sendiri tanpa sebarang jangkaan manfaat untuk diri mereka pada masa hadapan. Sesetengah penyokong kepentingan diri berihsan memperdebatkan bahawa altruisme tulen juga mewujudkan ketakcekapan.

Kepentingan diri berihsan mungkin dianggap sebagai terlalu idealistik dan berbudi mulia oleh pengkritik-pengkritiknya. Sebaliknya, penyokong-penyokongnya menganggapnya mendakwa bahawa kepentingan diri berihsan adalah idealisme yang praktik serta utilitarian.

## Lihat juga
*Adam Smith
*Kepentingan diri rasional
*Tangan tak nampak

## Pautan luar
*J. Ikerd: ''Ekonomi Kepentingan Diri Berihsan'' 
*J.B. Steenbergen: ''Kepentingan Diri Berihsan dalam karya "Demokrasi di Amerika" oleh Alexis de Tocqueville'' 
*M.R. Griffiths & J.R. Lucas: ''Ekonomi Etika'' , khususnya Bab 13 
*Enlightened self-interest@Everything2.com
*Model perniagaan kepentingan diri berihsan 
* Laman web Smart Recovery: Kepentingan diri berihsan dari sudut pandangan bantuan diri
Tujuh maha dosa

**Tujuh maha dosa** ialah satu pengelasan maksiat dalam ajaran-ajaran Kristian awal untuk mendidik dan melindungi pengikut-pengikutnya daripada naluri-naluri asas manusia. Gereja membahagikan dosa kepada dua jenis:
* dosa kecil: boleh dimaafkan melalui upacara suci
* dosa besar: boleh memusnahkan hidup limpah kurnia serta menghadapi penglaknatan kekal, jika tidak dibebaskan melalui sakramen pengakuan dosa.

Bermula dengan awal abad ke-14, kepopularan tujuh maha dosa di kalangan pelukis-pelukis pada masa itu telah mengukuhkan kedudukannya dalam kebudayaan manusia di seluruh dunia. Ketujuh-tujuh maha dosa yang telah diterima secara umum adalah seperti berikut:
* : Kebanggaan
* : Ketamakan
* : keborosan, kemudian nafsu berahi
* : Keirian
* : Kelahapan
* : Kemarahan
* : Keculasan. 
Setiap maha dosa mempunyai salah satu daripada Tujuh Sifat Murni Suci yang sepadan.

## Pautan luar
* Laman web Seven-Deadly-Sin: Tujuh Maha Dosa
* Rencana mengenai kedudukan Kemalasan yang kurang penting antara dosa-dosa
* Jurnal Whitestone: Tujuh Maha Dosa
* Soal jawab Katolik mengenai Hukum Moral
* Tujuh Maha Dosa di Tempat Kerja
* 7 Maha Dosa, 7 Maha Kemurnian
* PITscan - Alat berdasarkan senarai lapan pemikiran berbahaya yang lebih awal oleh Evagrius
* 7 Maha Dosa (kelucuan dan blog Politik Amerika Syarikat)
NLP

**NLP** merujuk kepada:

; Sains Komputer
* Natural language processing, bidang ilmu komputer yang berkaitan dengan ucapan manusia sebagaimana yang diucapkan.
* Natural language programming, cara pengaturcaraan komputer dari segi kalimat bahasa semula jadi berdasarkan ontologi.

; Pseudosains
* Pengaturcaraan neurolinguistik (*Neuro-linguistic programming*), adalah pseudosains mengenai pendekatan komunikasi, perkembangan peribadi, dan psikoterapi
Rebana

**Rebana** ialah sejenis alat muzik tradisional yang sering dimainkan bagi mengiringi lagu-lagu budaya.

Bagi masyarakat Melayu di negeri Pahang, permainan rebana sangat popular, terutamanya di kalangan penduduk di sekitar Sungai Pahang. Tepukan rebana adalah bagi mengiringi lagu-lagu tradisional seperti indong-indong dan pelanduk-pelanduk. 

Selain daripada rebana bersaiz biasa, terdapat juga rebana besar yang dimainkan pada hari keraian bagi pertandingan menghasilkan bunyi dan irama yang dikenali sebagai Rebana Ubi.

## Lihat juga
* Kompang
* Gendang
* Gong
Ketamakan

**Ketamakan** ialah keinginan untuk memiliki wang, kekayaan, atau milikan-milikan kebendaan lain yang melebihi keperluan yang sah atau tanpa batasan. Tingkah laku manusia ini telah disenaraikan sebagai salah satu daripada tujuh maha dosa oleh agama Katolik.

Keinginan untuk menambah kekayaan kini lebih dapat diterima (dan perkataan, "ketamakan", kini digunakan dengan lebih jarang) dalam kebudayaan Barat kerana keinginan ini kini dianggap sebagai sesuatu yang amat diperlukan untuk kemajuan ekonomi. Kebanyakan orang mempercayai bahawa terdapatnya banyak tingkat yang berbeza-beza dalam pengejaran kekayaan kebendaan, dan tingkat yang lebih rendah mungkin tidak boleh dianggap sebagai "ketamakan".

Apabila ketamakan melibatkan perdambaan terhadap sifat-sifat orang lain, istilah rasa iri hati digunakan. Sebaliknya, ketika ketamakan digunakan untuk perbuatan makan atau minum yang berketerlaluan, istilah yang digunakan ialah sikap lahap. Ini juga merupakan salah satu daripada tujuh maha dosa Katolik. Ketamakan kekadang dilambangkan oleh warna kuning dan katak.

Pengikut-pengikut Buddhisme mempercayai bahawa ketamakan mendasarkan tanggapan salah terhadap perkaitan antara kekayaan kebendaan dengan kebahagian. Ini diakibatkan oleh pandangan perdayaan yang membesar-besarkan aspek-aspek positif sesuatu objek.

Potongan kayu oleh Ugo da Carpi yang diberikan tajuk "Hercules menghalau ketamakan keluar dari Candi Muses" boleh didapati di sini.

## Lihat juga

* Mammon
* Pelokek

## Pautan luar
* Sudut pandangan Buddhisme terhadap Pengikatan
Zeami

**Zeami Motokiyo** (世阿弥 元清; k.k. 1363– k.k.1443), juga digelarkan **Kanze Motokiyo** (観世 元清), adalah seorang ahli estetik, pelakon, serta penulis drama Jepun.

## Lakonan
Zeami dididik oleh ayahnya, Kan'ami, yang juga merupakan seorang pelakon. Ketika syarikat Kan'ami membuat persembahan untuk Shogun Jepun, Ashikaga Yoshimitsu, beliau meminta pendidikan seni di dalam istana untuk anaknya, dan Shogun itu mengambil Zeami sebagai kendaknya dalam tradisi *[[shudo]]* pada tahun 1374.

Selepas Zeami mewarisi ayahnya, beliau meneruskan usaha-usaha mempersembahkan dan menyesuaikan gayanya untuk menjadi apa yang kini digelarkan Noh, satu campuran pantomin dan akrobatik suara.

## Penulisan
Cendekiawan-cendekiawan menganggap bahawa Zeami telah menulis hampir 50 drama. Antaranya ialah *[[Izutsu]]*, *[[Hagoromo]]* (Baju Mantel Bulu Burung), *[[Koi no omoni]]* (Beban Cinta) dan *Takasago*.

Selain daripada menulis drama, serta karya teorinya yang utama, *Fūshi kaden* (風姿花伝),  — juga dikenali sebagai *Kadensho* (花伝書) — Zeami juga menulis arahan-arahan praktik untuk pelakon dan mengasaskan teater Noh sebagai bentuk seni yang serius. Buku-bukunya bukan sahaja merupakan ajaran-ajaran tetapi juga merupakan karya estetik, berdasarkan budaya rohaniah Jepun.

## Bacaan tambahan
* *[http://www.pupress.princeton.edu/titles/1807.html On the Art of the Noh Drama: The Major Treatises of Zeami] *, 1984, M. Yamazaki (ed.), J. T. Rimer (tr.) 
* *The Hose Of Kanze*, Noboku Albery, 1985, Simon And Schuster, New York, ISBN 0-671-60520-8 (novel)
* *The Flowering Spirit: Classic Teachings on the Art of Nō*, Zeami, William Scott Wilson (tr.), Kodansha International, Tokyo, Jepun, 2006, ISBN 4-7700-2499-1 (*Fūshi kaden*, terjemahan)

## Nota
Mohd Bakri Omar

Allahyarham Tan Sri Dato' Seri Panglima **Mohd Bakri bin** Haji **Omar** (10 September 1948 – 10 November 2014) merupakan Ketua Polis Negara Malaysia yang ketujuh dan berkhidmat dari 6 November 2003 hingga 11 September 2006.

Dilahirkan di Manjung, Perak, Bakri memulakan perkhidmatan beliau sebagai Kadet Asisten Superintenden pada 1 Januari 1971, dan seperti kebanyakan pegawai lain, telah menjalani latihan asas kepolisan di Pusat Latihan Polis (PULAPOL). Beliau menjadi Ketua Polis Kedah pada tahun 1996 dan Ketua Polis Kuala Lumpur pada tahun 1997. Kemudian, pada 2002, beliau dilantik sebagai Timbalan Ketua Polis Negara. Sewaktu Tan Sri Norian Mai bersara pada 5 November 2003, Bakri dilantik sebagai ganti.

Seperti kesemua Ketua Polis Negara sebelum ini, Bakri juga merupakan lepasan Kolej Diraja Kajian Pertahanan ("*Royal College of Defence Studies*"), United Kingdom. Beliau juga mempunyai Sarjana Sastera.

## Kerjaya
Beliau memegang beberapa jawatan 'command post' yang penting, di antaranya:-

* Ketua Polis Daerah Mersing (1972 - 1973)
* Ketua Polis Daerah Balik Pulau, Pulau Pinang (1974 - 1977)
* Ketua Polis Daerah Petaling Jaya (1987 - 1988)
* Timbalan Komandan Maktab Pegawai Kanan Polis, Kuala Kubu Bahru (1984 - 1986)
* Ketua Jabatan Siasatan Jenayah Kuala Lumpur (1988 - 1990)
* Pesuruhjaya Polis Sabah (1994)
* Ketua Polis Kedah (1996 - 1997)
* Ketua Polis Kuala Lumpur (1997-1998)
* Ketua Pengarah Agensi Dadah Kebangsaan (1998 - 1999)
* Pengarah Pengurusan (1999 - 2002)
* Timbalan Ketua Polis Negara (2002 - 2003)
* Ketua Polis Negara (2003 - 2006)

## Meninggal dunia
Beliau meninggal dunia pada 10 November 2014 di Institut Kanser Negara akibat penyakit barah. Beliau menghembuskan nafas terakhir pada pukul 8:45 pagi waktu tempatan.

## Rujukan
Naruhito

Kebawah Duli Yang Maha Mulia  ialah Maharaja Jepun yang sedang bertakhta. Baginda naik Takhta Bunga Kekwa pada 1 Mei 2019, berikutan penurunan takhta paduka ayahandanya, Atimaharaja Akihito, pada 30 April 2019, sekaligus bermulanya Zaman Reiwa.

Menurut perturunan takhta Jepun, baginda ialah ahli ke-126 dalam dinasti yang tertua masih memerintah di dunia. Baginda ialah maharaja Jepun pertama yang diputerakan selepas Perang Dunia Kedua.

## Keputeraan
Naruhito diputerakan pada 23 Februari 1960 di Hospital Agensi Kerabat Maharaja di Istana Maharaja Tokyo, Tokyo.

## Hobi dan minat
Putera Naruhito bermain viola dan berhibur dengan berjoging, berjalan kaki, dan mendaki gunung pada waktu terluang. Beliau gemar menulis beberapa kertas dan buku.

## Penglibatan dan perkahwinan
Naruhiko berkenalan dengan Masako Owada (lahir 9 Disember 1963), seorang diplomat di bawah Kementerian Luar Negara Jepun di bawah ayahnya Hisashi Owada yang bertugas sebagai hakim dalam Mahkamah Keadilan Antarabangsa, bekas naib menteri luar negara serta bekas duta Jepun ke Pertubuhan Bangsa-Bangsa Bersatu ketika Masako berusia 29 tahun, sebelum melamarnya (sebanyak dua kali mengikut laporan berita) tidak lama kemudian. Pihak Istana Maharaja mengumumkan pertunangan mereka pada 19 Januari 1993.

Pada 9 Jun 1993, Naruhiko and Masako Owada berkahwin di Dewan Maharaja Shinto di Tokyo yang dihadiri 2,500 tetamu undangan termasuk semua ketua negara diraja dan kebanyakan ketua negara bukan diraja Eropah serta ditonton 500 juta orang di seluruh dunia.

Perkahwinan Masako kepada Naruhiko menjadikan Masako diberikan gelaran Puteri Mahkota Jepun. Pasangan diraja tersebut bersemayam di Istana Tōgū Estet Akasaka di Minato, Tokyo selepas itu.

## Keluarga dan takhta
### Puteri Toshi
Putera Mahkota dan Puteri Mahkota mempunyai seorang puteri iaitu Yang Teramat Mulia Diraja Puteri Toshi, lahir pada 1 Disember 2001.

## Kerja dan tanggungjawab diraja
Putera Naruhito bertanggungjawab menjalankan tugas perwakili bagi pihak kerabat diraja Jepun di dalam dan luar negara tersebut. Beliau merupakan ahli kehormat Suruhanjaya Air untuk Abad ke-21 Dunia dan penaung Perkongsian Air Global, sebuah badan yang ditubuhkan bersama Bank Dunia, Pertubuhan Bangsa-Bangsa Bersatu dan Kementerian Pembangunan Sweden. Beliau juga merupakan naib president kehormat Persatuan Palang Merah Jepun sejak tahun 1994.

Beliau menggangotai Majlis Negara Jepun iaitu majlis tertinggi kerajaan Jepun di bawah pimpinan ayahandanya, Maharaja Akihito. Beliau ditauliahkan dalam Pasukan-Pasukan Pertahanan Diri Darat, Laut dan Udara Jepun serta menaungi Jawatankuasa Olimpik Jepun sehingga tahun 1998, di mana beliau dijadikan ahli Jawatankuasa Olimpik Antarabangsa.

Pada 2012, Naruhito mengambil alih tugas ayahandanya buat sementara waktu ketika baginda menjalani pembedahan pintas jantungnya.

## Lihat juga
* Kontroversi perubahan diraja Jepun

## Rujukan

## Pautan luar
* Kunaicho | Their Imperial Highnesses The Crown Prince and Crown Princess
Majlis Perbandaran Taiping

**Majlis Perbandaran Taiping** (MPT) telah ditubuhkan pada 1 September1979. Penubuhan majis perbandaran ini hasil dari termaktubnya Akta 171, Akta Kerajaan Tempatan dalam tahun 1976. Dengan gabungan dari lapan Lembaga Pengurusan Kerajaan Tempatan, majlis perbandaran ini mentadbir kawasan seluas 186.46 kilometer persegi.

### Garis Masa
Berikut adalah garis masa penubuhan Majlis Perbandaran Taiping (MPT):

## Kawasan Dibawah Pentadbiran

Majlis Perbandaran Taiping menguruskan kawasan seluas 186.46 kilometer persegi dan meliputi 11 mukim iaitu:

*Mukim -
*Mukim Batu Kurau 
*Mukim Pengkalan Alor 
*Mukim Kamunting 
*Mukim Simpang 
*Mukim Asam Kumbang (Bandar Taiping) 
*Mukim Sungai Limau 
*Mukim Jebong 
*Mukim Bukit Gantang 
*Mukim Tupai 
*Mukim Trong 
*Mukim Sungai Tinggi 

111.47 kilometer persegi adalah kawasan operasi iaitu kawasan yang diberi perkhidmatan dan dikenakan cukai taksiran tahunan. 74.99 kilometer persegi adalah kawasan kawalan iaitu kawasan yang tidak diberi perkhidmatan tetapi pembangunan terkawal dan tidak dikenakan cukai taksiran tahunan.

## Lihat juga
* Kerajaan tempatan di Malaysia

## Pautan Luar
*Majlis Perbandaran Taiping  , Laman portal Majlis Perbandaran Taiping
*Majlis Perbandaran Taiping di Facebook
*Majlis Perbandaran Taiping di Twitter
Kemuluran

**Kemuluran** ialah satu sifat fizik iaitu kebolehan untuk mengekalkan cangaan plastik tanpa retakan atau patah (dalam logam, contohnya apabila ditarik menjadi dawai). Ia dicirikan dengan pengaliran bahan oleh tegasan ricih.

Sejenis bahan *mulur* adalah sebarang bahan yang alah dalam keadaan tegasan ricih (bertentangan dengan patah rapuh, iaitu alah dalam keadaan tegasan normal). Emas, tembaga, dan aluminium merupakan logam yang sangat mulur.

Kemuluran adalah berkaitan dengan kebolehtempaan.

Dalam sains Bumi, zon peralihan rapuh-mulur adalah zon pada kedalaman kira-kira 10 km bawah tanah, apabila batuan semakin jarang mengalami retakan, sebaliknya lebih berkemungkinan untuk bercangga secara mulur. Dalam ais glasier, zon ini terletak pada kedalaman 30 m. Tidaklah mustahil bagi satu-satu bahan untuk bercangga secara mulur di atas zon peralihan rapuh-mulur, sebegitu juga dengan bahan di bawah zon tersebut untuk bercangga secara rapuh. Zon ini wujud kerana semakin dalamnya di bawah tanah, semakin tinggi tekanan mengekang, dan kekuatan rapuh meningkat dengan kenaikan tekanan mengekang sementara kekuatan mulur sentiasa malar. Zon peralihan berlaku apabila kekuatan rapuh mengatasi kekuatan mulur.

Dalam fizik/sains bahan, suhu peralihan rapuh-mulur SPRM sesuatu bahan menunjukkan titik ketika tenaga retakan jatuh di bawah titik yang telah ditentukan (bagi keluli biasanya 40 J (J.Vernon, Introduction to engineering Materials) bagi ujian hentaman Charpy piawai). SPRM adalah penting kerana apabila suatu bahan disejukkan di bawah SPRM, ia akan mempunyai kecenderungan yang lebih tinggi untuk pecah akibat hentaman, berbanding dengan melentur (membengkok) atau bercangga. Contohnya, ZAMAK 3, sejenis aloi penuangan acuan zink, menunjukkan kemuluran yang baik pada suhu bilik tetapi patah pada suhu bawah sifar apabila ia dihentam. SPRM adalah pertimbangan yang penting dalam pemilihan bahan terutamanya jika bahan adalah tertakluk kepada tegasan mekanikal. 

Dalam sesetengah bahan, peralihan ini adalah lebih jelas berbanding yang lain. Contohnya, peralihan adalah lebih jelas pada bahan dengan kekisi kubus berpusat jasad berbanding dengan kekisi kubus berpusat muka. SPRM juga boleh dipengaruhi oleh faktor-faktor luaran seperti penyinaran neutron yang menjurus kepada peningkatan kecacatan kekisi dan penurunan dalam kemuluran (atau peningkatan dalam SPRM) yang berpadanan.
Mulur

**Mulur** ialah sebuah bandar banci ("census town") dalam daerah Dakshina Kannada di negeri Karnataka, India.

## Demografik 2001
Menurut bancian India pada tahun 2001, Mulur memiliki bilangan penduduk seramai 5,057. Dari jumlah tersebut, kaum lelaki membentuk 46% dari jumlah keseluruhan populasi dan wanita seramai 54%.  

## Pendidikan 2001
Menurut bancian India pada tahun 2001 Mulur memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 48% lelaki dan 52% wanita mampu membaca. 10% dari populasi berusia di bawah 6 tahun. (2001)

## Rujukan


## Pautan luar
* National Portal of India
Hermann von Fehling

**Hermann von Fehling** (9 Jun 1812 - 1 Julai 1885) merupakan seorang ahli kimia Jerman yang terkenal sebagai pencipta larutan Fehling yang digunakan untuk penganggaran gula.

Dia dilahirkan di Lübeck; dan masuk menuntut bidang farmasi di Universiti Heidelberg pada 1835. Selepas mendapat ijazah, dia pergi ke Giessen sebagai as penyedia untuk Liebig, dan bersama dengannya dia berjaya menjelaskan komposisi paraldehid dan metaldehid. Pada 1839, atas cadangan Liebig dia dilantik sebagai ketua kimia di sebuah politeknik di Stuttgart, sehinggalah kematiannya tiga tahun sebelum kematiannya pada 1885, juga di Stuttgart.
Gunung Bromo

**Gunung Bromo** ( "Brahma") merupakan sebuah gunung berapi yang masih aktif dan paling terkenal sebagai kawasan pelancongan di Jawa Timur. Gunung Bromo menjadi tumpuan pelacong dalam dan luar negara kerana statusnya sebagai gunung berapi yang masih aktif.

Bromo berketinggian 2,329 meter di atas permukaan laut itu berada dalam empat wilayah, iaitu Kabupaten Probolinggo, Pasuruan, Lumajang, dan Kabupaten Malang. Bentuk Gunung Bromo bertautan antara lembah dan ngarai dengan kaldera atau lautan pasir seluas sekitar 10 kilometer persegi.

Gunung Bromo mempunyai sebuah kawah dengan garis tengah ± 800 meter (utara-selatan) dan ± 600 meter (timur-barat). Sedangkan kawasan baya seperti lingkaran dengan jejari 4 km dari pusat kawah Bromo.

## Sejarah letusan

Sejak abad ke-20, gunung yang terkenal sebagai tempat pelancongan itu meletus sebanyak tiga kali, dengan selang waktu yang teratur, iaitu 30 tahun. Letusan terbesar terjadi pada tahun 1974, sedangkan letusan terakhir terjadi pada tahun 2001.

Sejarah letusan Bromo:
2004, 2000, 1995, 1984, 1983, 1980, 1972, 1956, 1955, 1950, 1948,
1040, 1939, 1935, 1930, 1929, 1928, 1922, 1921, 1915, 1916, 1910,
1909, 1907, 1908, 1907, 1906, 1907, 1896, 1893, 1890, 1888, 1886,
1887, 1886, 1885, 1886, 1885, 1877, 1867, 1868, 1866, 1865, 1865,
1860, 1859, 1858, 1858, 1857, 1856, 1844, 1843, 1843, 1835, 1830,
1830, 1829, 1825, 1822, 1823, 1820, 1815, 1804, 1775, dan 1767.

## Pelancongan

Perjalanan untuk menuju ke kawasan pelancongan tersebut sangat sukar kerana jalan yang ditempuh tidk boleh dilalui oleh kenderaan biasa, kecuali dengan menyewa jip yang disediakan oleh pengelola pelancongan, jadi para pelancong kebanyakannya berjalan kaki untuk menuju ke pusat lokasi.

Lautan pasir adalah andalan pelancongan dari Gunung Bromo, di kawasan pergunungan yang sejuk, kita dapat melihat padang pasir dan rerumput yang hidup subur melata.Pemandangan ketika matahari terbit boleh dilihat dengan jelas sekali dan sangat indah. Walaupun perjalanan ke Bromo sangat berdebu, tapi tidak terasa jauhnya, kerana keindahan pemandangannya yang sangat luar biasa.

## Kepercayaan
Bagi penduduk Bromo, Orang Tengger, Gunung Bromo dipercayai sebagai gunung suci. Setahun sekali masyarakat Tengger mengadakan upacara Yadnya Kasada. Upacara ini dijalankan di sebuah pura yang berada di bawah kaki Gunung Bromo utara dan dilanjutkan ke puncak gunung Bromo. Upacara diadakan pada tengah malam hingga dini hari setiap bulan purnama sekitar tanggal 14 atau 15 di bulan Kasodo (kesepuluh) menurut penanggalan Jawa.

## Lihat juga
* Daftar gunung di Indonesia
* Daftar gunung

## Rujukan

## Pautan luar

* Photos of the 2010/11 eruption of Bromo 
* Villagers use sarongs to catch offerings thrown by Hindu worshipers into the crater of Mount Bromo from The Daily Telegraph
* Aiuppa A., P. Bani, Y. Moussallam, R. Di Napoli, P. Allard, H. Gunawan, M. Hendrasto, G. Tamburello (2015) First determination of magma-derived gas emissions from Bromo volcano, eastern Java (Indonesia). J. Volcan. Geotherm. Res. 304, 206–213, 2015
John Frederick Adolphus McNair

Mejar **John Frederick Adolphus McNair** adalah seorang pegawai British yang menjadi salah seorang pentadbir awal di negeri-negeri Melayu yang ditadbir oleh pihak British selepas campur tangan mereka bermula tahun 1874. 

Mejar John Frederick Adolphus McNair dilahirkan di Bath dalam tahun 1828, anak sulung kepada Major Robert McNair, seorang pegawai staf (tentera) di London. Mejar McNair menerima pendidikan di King's College dan di Royal School of Mines, London (kini Royal College of Science). Mejar McNair menyertai pasukan Madras Royal Artillery dalam tahun 1845. Dalam tahun-tahun 1865 hingga 1867, Mejar Mcnari menjadi Timbalan Gabenor di Penjara Woking menyelia kerja-kerja pembinaan awam. 

Major John Frederick Adolphus McNair berkhidmat sebagai seorang Jurutera Kolonial (Colonial Engineer) di Singapura bermula tahun 1867. Mejar John Frederick Adolphus McNair juga adalah Pengawal Banduan (Comptroller of Convicts) di Negeri-Negeri Selat dalam tahun-tahun 1857 hingga 1877. Dalam tahun 1857, Mejar McNair juga menjadi Setiausaha peribadi kepada Gabenor Negeri-Negeri Selat. 

Di dalam jawatan ini, Mejar McNair menggunakan tenaga kerahan banduan untuk projek pembangunan awam di Singapura, termasuklah pembinaan bangunan yang kini dipanggil Istana Singapura. Dalam tahun 1872, McNair mengetuai Jabatan Kerja Raya (*Public Works Department*).  Mejar McNair membuat reka bentuk dan seterusnya menyelia pembangunan Istana Singapura. Bangunan lain yang dibina oleh Mejar McNair adalah bangunan Empress Place, Gereja St. Andrews dan Sekolah Tao Nan.

Selepas pembunuhan J.W.W. Birch dalam tahun 1875, Mejar McNair dilantik menjadi Ketua Pesuruhjaya di Perak. Mejar McNair juga menjadi Pemangku Leftenan Gabenor Pulau Pinang dalam tahun-tahun 1881-1884 dan Ahli Majlis di Pulau Pinang .

Mejar McNair bersara tahun 1884 dan meninggal dunia dalam tahun 1910. Mejar McNair menulis dua buah buku, *Perak & the Malays : Sarong and Kris* dalam tahun 1878, edisi digital boleh diperolehi di sini http://dlxs.library.cornell.edu/cgi/t/text/text-idx?c=sea;cc=sea;view=toc;subview=short;idno=sea218 dan *Prisoners Their Own Warders* (1899).
Tanjung Piai

**Tanjung Piai** (;) merupakan kawasan tarikan pelancongan terkenal di Malaysia. Ini kerana ia merupakan tanah paling selatan di benua Asia. Ia terletak dalam mukim Kukup, Daerah Pontian, Johor. Kini Tanjung Piai menjadi nama kawasan pilihan raya di Malaysia yang sebelum ini dikenali sebagai parlimen Pontian. 

Tanjung Piai terkenal dengan restoran makanan laut dan juga mempunyai hutan paya bakau yang indah dan belum terdedah kepada pencemaran mahupun pembangunan. Dari sini, kita dapat lihat bangunan pencakar langit Singapura yang dipisahkan oleh Selat Johor.

## Mercu tanda
Secara tepatnya Tanjung Piai terletak pada latitud 01.16 `Utara dan longitud 103.30.46 ` Timur .  Sebuah mercu tanda telah dibina di sini bagi menandakan 'Tanah Terselatan Benua Asia' yang dibina pada 2001. Gentian konkrit mesra alam berukuran 20 m tinggi dan 10 m lebar ini dibina oleh kerajaan negeri Johor. Warna kelabu pada mercu tanda Tanjung Piai menggambarkan kekayaan hutan paya bakau dan dataran lumpurnya.

Dua pelepah Paku Piai raya (acrostichum aureum) diukir di permukaan mercu tanda bagi mengabadikan sejarah nama Tanjung Piai. Paku Piai didapati tumbuh dengan banyaknya bersama dirian bakau di sini. Tanjung pula bermaksud tanah atau tanah tinggi yang menganjur ke laut. Peta dunia yang terpapar menjelaskan kedudukan sebenar Tanah Terselatan Benua Asia , supaya dapat dihayati dan dihargai oleh para pelawat.

## Pautan Luar
* Tanjung Piai
Central Sugar Refinery (CSR)

## Latarbelakang
Central Sugars Refinery adalah merupakan syarikat perkilangan gula dan produk-produk yang berhubungan dengannya. Syarikat ini telah dikorporatkan pada tahun 1983 untuk mengambilalih aset-aset perkilangan gula daripada Central Sugars Berhad. CSR mengimpot gula mentah dari Australia, Brazil, Guatemala, Afrika Selatan, Swaziland, dan Thailand bagi memproses gula kepada gula putih untuk pasaran tempatan dan luar negeri.
Syarikat mempunyai 350 tenaga kerja. Kilang menjana sendiri keperluan tenaganya dan mempunyai kilang air Reverse Osmosis (RO). CSR menghasilkan gula sebanyak 1500mT/hari. Memperolehi sijil-sijil antarabangsa (ISO) seperti ISO 14001, HACCP, OHSAS, Halal dan Kosher. Produk yang dihasilkan adalah amat selamat digunakan.

## Produk Syarikat
**Gula Gred Industri(Industrial Grade Sugar): (Highest Quality)**
* Medium grain (IGM)
* Fine grain (CX, FL)

**Gula Putih Komersial(Commercial White Sugar)**
* Coarse grain (C1.3, prepacks)
* Medium grain (C1)
* Fine grains (A1)
* Caster (CA)
* Icing sugar
**Gula perang(Brown Sugar)**
* Brown (LOCB, Gula Perang)
* Soft Brown

## Pautan luar
* Laman rasmi
Samseng

**Samseng** atau **gengster** merupakan seorang penjenayah yang bergerak dalam suatu kumpulan, kelompok atau geng. Samseng biasanya terbabit dalam pelbagai jenis jenayah terancang dari jenayah ringan seperti peras ugut sehinggalah ke jenayah bersenjata yang melibatkan jutaan ringgit. Kegiatan samseng telah dipopularkan oleh kumpulan-kumpulan samseng di Amerika Syarikat yang memainkan peranan utama dalam ekonomi negara pada dekad 1920-an hingga 60-an.

## Gengsterisme

Individu yang terlibat dalam aktiviti jenayah atau sosial yang membawa kepada penyelewangan tingkah laku dan kerosakan akhlak.

## Lihat juga
*Mafia
*Yakuza
Zaid bin Thabit

## Biodata
**Zaid bin Thabit Adh-Dhahhak Al-Ansari An-Najjari** atau lebih dikenali sebagai **Zaid ibn Thabit** r.a. merupakan seorang sahabat Rasulullah s.a.w.. Beliau telah tinggal bersama Rasulullah S.A.W. ketika baginda berada di Madinah. Ketika berusia berusia 11 tahun Zaid ibn Thabit r.a. telah dapat menghafal 11 surah.

## Kelebihan
Kekuatan daya ingatan Zaid ibn Thabit r.a. menjadikan Zaid ibn Thabit r.a. dilantik menjadi penulis wahyu dan surat-surat Rasulullah S.A.W. Diriwayatkan oleh Zaid ibn Thabit r.a. bahawa 'Rasulullah S.A.W. berkata kepadanya "Aku berkirim surat kepada orang, dan aku kuatir, mereka akan menambah atau mengurangi surat-suratku itu, maka pelajarilah bahasa Suryani", kemudian aku mempelajarinya selama 17 hari, dan bahasa Ibrani selama 15 hari.'

## Jasa dan Perjuangannya
Zaid ibn Thabit r.a. mengikuti Rasulullah S.A.W. dalam peperangan Khandaq dan peperangan yang berikutnya. Dalam peperangan Tabuk, Rasulullah S.A.W. telah menyerahkan bendera Bani Najjar yang di bawa oleh Umaroh sebelum itu, kepada Zaid ibn Thabit r.a.. Apabila Umaroh bertanyakan kepada Rasulullah S.A.W. baginda bersabda :"Al Quran harus diutamakan, sedang Zaid lebih banyak menghafal Al Quran daripada engkau."

Zaid ibn Thabit r.a. juga dilantik menjadi setiausaha pada zaman pemerintahan Khalifah Abu Bakar r.a. dan Khalifah Umar r.a. Ketika pemerintahan Khalifah Usman r.a., Zaid ibn Thabit r.a. dilantik menguruskan Baitul Mal. Khalifah Umar r.a. dan Usman r.a. juga turut melantik Zaid ibn Thabit r.a. memegang jawatan pejabat khalifah ketika beliau menunaikan haji. 

Zaid ibn Thabit r.a. juga telah diamanahkan untuk mengumpul dan menuliskan al-Quran pada zaman khalifah Abu Bakar r.a. dan Khalifah Umar r.a. Zaid ibn Thabit r.a. meninggal pada 45H.

Zaid ibn Thabit r.a. meriwayatkan sembilan puluh dua hadith Rasulullah S.A.W. Lima daripadanya disepakati oleh Iman Bukhari dan Muslim. Iman Bukhari juga meriwayatkan empat hadis yang lain bersumberkan dari Zaid ibn Thabit r.a. , sementara Imam Muslim meriwayatkan satu hadis yang lain bersumberkan dari Zaid ibn Thabit r.a.
Remis

**Remis** ialah sejenis moluska  dwicangkerang yang hidup di kawasan pantai berpasir. Ia boleh dimakan.

## Penerangan
Antara lokasi yang mudah untuk remis ditemui ialah di kawasan pantai barat semenanjung Malaysia seperti kawasan pantai Bagan Lalang (Sepang), Sabak Bernam (Pantai BNO, Pantai Kg Banting, Kg Sg Lang), Pantai Remis (Kuala Selangor) dan Sebahagian pantai di Perak.

Hidupan ini mudah ditemui di kawasan pantai yang berlumpur dan berpasir. Cara untuk mencari remis adalah dengan mengorek pasir yang mempunyai lumpur dengan skup tangan atau cangkul kecil. Saiz remis adalah sekitar 3cm - 6cm.

Ia sangat enak apabila dimasak sup atau sambal tumis berlada.

## Spesies

Spesies dalam genus ini *Donax* termasuk:

* *[[Donax asper]]* Hanley 1845
* *[[Donax assimilis]]* Hanley, 1845 
* *[[Donax baliregteri]]* Huber, 2012 
* *[[Donax bertini]]* Pilsbry, 1901 
* *[[Donax bipartitus]]* Sowerby III, 1892 
* *[[Donax brazieri]]* Smith, 1892
* *[[Donax bruneirufi]]* Huber, 2012
* *[[Donax burnupi]]* Sowerby III, 1894 
* *[[Donax caelatus]]* Carpenter, 1857 
* *[[Donax californicus]]* Conrad, 1837 
* *[[Donax carinatus]]* Hanley, 1843
* *[[Donax clathratus]]* Reeve, 1855 
* *[[Donax culter]]* Hanley, 1845
* *[[Donax cuneatus]]* Linnaeus, 1758 
* *[[Donax denticulatus]]* Linnaeus, 1758
* *[[Donax dentifer]]* Hanley, 1843
* *[[Donax ecuadorianus]]* Olsson, 1961 
* *[[Donax erythraeensis]]* Bertin, 1881
* *[[Donax faba]]* Gmelin, 1791
* *[[Donax fossor]]* Say, 1822 - pernah suatu masa dikatakan bentuk bagi *[[Donax variabilis|D. variabilis]]*
* *[[Donax francisensis]]* (Cotton & Godfrey, 1938)
* *[[Donax gemmula]]* Morrison, 1971 
* *[[Donax gouldii]]* Dall, 1921 - remis (*bean clam*), turut disebut *Donax gracilis* Hanley 1845 
* *[[Donax hanleyanus]]* (Philippi, 1847)
* *[[Donax kindermanni]]* (Philippi, 1847) 
* *[[Donax lubricus]]* Hanley, 1845 
* *[[Donax madagascariensis]]* Wood, 1828
* *[[Donax nitidus]]* Deshayes, 1855 
* *[[Donax obesulus]]* Reeve 1854 
* *[[Donax obesus]]* d'Orbigny, 1845
* *[[Donax oweni]]* Hanley, 1843
* *[[Donax paxillus]]* Reeve, 1854 
* *[[Donax punctatostriatus]]* Hanley, 1843
* *[[Donax rothi]]* Coan, 1983
* *[[Donax semistriatus]]* Poli, 1795 
* *[[Donax serra]]* Röding, 1798 
* *[[Donax simplex]]* Sowerby III, 1897 
* *[[Donax sordidus]]* Hanley, 1845 
* *[[Donax striatus]]* Linnaeus, 1767 
* *[[Donax texasianus]]* Philippi, 1847 
* *[[Donax townsendi]]* Sowerby III, 1894 
* *[[Donax transversus]]* Sowerby I, 1825 
* *[[Donax trunculus]]* Linnaeus, 1758 
* *[[Donax variabilis]]* Say, 1822 
* *[[Donax variegatus]]*  (Gmelin, 1791)
* *[[Donax vellicatus]]* Reeve, 1855 
* *[[Donax veneriformis]]* Lamarck, 1818 
* *[[Donax veruinus]]* Hanley, 1913
* *[[Donax vittatus]]* (da Costa, 1778)

## Lihat juga
* Kerang
* Kupang

## Rujukan
Lada

**Lada** merujuk kepada buah yang berasa pedas dan merupakan perisa makanan yang penting bagi masyarakat Melayu dan lain-lain. Terdapat pelbagai jenis lada yang digunakan, tetapi pada masa kini, lada merah dan lada hijau telah dipengaruhi oleh bahasa Inggeris dan kini dikenali sebagai cili, dari perkataan Inggeris *chile*. Bagaimanapun, di sebelah pantai timur, perkataan lada masih kekal digunakan dalam pertuturan sehari-hari.

Antara jenis lada yang ada adalah:-
# lada merah
# lada hijau
# lada jarum
# lada hitam
# lada putih
Lada hitam

**Lada hitam** (nama saintifik: *Piper nigrum*) merupakan sejenis tumbuhan berbunga dari keluarga Piperaceae bertaburan asal dari Kerala, subbenua India dan tersebar di kawasan-kawasan tropika. Tumbuhan ini ditanam untuk mendapatkan buah pepauhnya yang dijadikan sejenis rempah baik dalam bentuk segar (sama ada yang matang atau belum) mahupun serbuk; rempah ini tidak sahaja penting dalam masakan malah mempengaruhi perdagangan yang penting semenjak dahulu kala lagi.

## Botani
Pokok lada sejenis tumbuhan saka yang menjalar pada sebarang tiang sokongan sehingga 4 meter. Dedaunnya tumbuh setentang, setiap helai daun berbentuk bulat telur meruncing di hujung dengan lebar 3-5 atau 6-10 sm serta panjang dan 5-10 atau 12-18 sm panjang. Akarnya jenis tunjang.

Bunga yang muncul tumbuh dari tangkai mencabang sepangkal dengan sesetengah daun tertentu, bunga yang disenyawakan akan menghasilkan buah sambil memanjang antara 5 hingga 12 sm. Buah yang terbentuk sempurna diukur kira-kira 5 milimeter (0.20 inci) diameter sebiji, bertukar warna kepada merah gelap apabila matang sepenuhnya. Setiap ranting dapat menghasilkan 20 hingga 30 biji buah setangkai dengan panjang antara 4 hingga 15 sm.

## Penghasilan
### Jenis tuaian

Buah lada lazimnya dapat dipetik apabila ia masak dalam tempoh 5 hingga 6 bulan. Jenis lada dan serbuk yang dihasilkan darinya boleh diperolehi dalam pelbagai tahap kematangan buah yang hendak dipetik:
* buah lada yang dipetik saat ia belum masak disebutkan sebagai **lada hijau**
* buah lada matang masak yang dibiarkan terjemur kering menghasilkan **lada hitam**
* lada hitam yang direndam untuk mengeluarkan kulitnya tinggal biji disebutkan sebagai **lada putih**, **lada sulah** atau **merica**.
Pengeluar terbesar lada hitam adalah Brazil, India, Indonesia, Malaysia, dan Vietnam. Di Malaysia, ia dibantu oleh Jemaah Pemasaran Lada Hitam (JPLH), Lembaga Lada Hitam Malaysia (MPB) 1 Jan 2007.

## Kegunaan
Lada kering yang dikisar telah digunakan sejak zaman purbakala untuk kedua-dua citarasa dan sebagai ubat. Lada hitam adalah rempah di dunia yang paling diperniagakan. Ia adalah salah satu rempah yang paling biasa yang dimasukkan ke dalam masakan Eropah. Kepedasan lada hitam adalah disebabkan oleh kimia piperine. Ia banyak didapati dalam dunia yang moden ini, sering berpasangan dengan garam.

Nota lada hitam digunakan secara aktif dalam minyak wangi: contohnya, dalam wangian Mancera Hindu Kush, Yves Saint Laurent Opium, Lalique Perles De Lalique.

## Sejarah
Ia merupakan sumber pendapatan utama kerajaan Chera terletak di kawasan Kerala moden, ia sering didagangkan di pelabuhan Muziris yang banyak disebutkan dalam sumber-sumber zaman klasik. 

## Galeri

File:Pepper091.jpg|Buah lada yang masih belum masak
Imej:Piper nigrum dsc00198.jpg|Pokok lada hitam
Sa-pepper.jpg|Rupa lada hitam dari dekat


## Nota


## Rujukan

### Sumber

* 
* 
* 
* 
* 

## Bacaan lanjut
* Black Pepper Chemical List (Dr. Duke's Databases)
* "Black Pepper" from Plant Cultures , a collaboration between NYKRIS and Kew Gardens
* Ravindran, P.N. (2000). *Black pepper: piper nigrum.* Amsterdam: Harwood Academic, CRC. ISBN 978-90-5702-453-5

### Pautan luar
* 
*
Halba

**Halba** ialah tumbuhan yang tergolong dalam famili Fabaceae. Ditanam di seluruh dunia sebagai tanaman separa gersang, ia digunakan sebagai kedua-dua herba (daunnya) dan rempah (bijinya). Halba juga sering digunakan untuk memasak kari. Perkataan bahasa Melayu, "halba", berasal daripada nama bahasa Arab, "Hilbeh" (حلبة). Nama saintifiknya *Trigonella foenum-graecum*.

Negara pengeluar halba yang terutama termasuk: India, Argentina, Mesir, Perancis, Sepanyol, Turki, Maghribi dan China, dengan India merupakan pengeluar yang terbesar di dunia. Negeri Rajasthan mengeluarkan 80% daripada jumlah pengeluaran di India, dengan negeri-negeri pengeluar utama yang lain termasuk Gujarat, Uttaranchal, Uttar Pradesh, Madhya Pradesh, Maharashtra, Haryana, dan Punjab.


## Sejarah
Ahli botani masih tidak dapat memastikan jenis liar *Trigonella* yang menghasilkan halba tanaman. Bagaimanapun, halba dipercayai ditanam buat pertama kali di Timur Tengah, berdasarkan penemuan yang berikut: 
* biji halba yang hangus di Tell Halal, Iraq (pentarikhan radiokarbon: 4000 SM);
* biji halba yang hangus di kota Lachish (Zaman Gangsa);
* biji kering di makam Tutankhamen.
Cato si Lebih Tua menyenaraikan halba bersama-sama dengan klover dan vec sebagai tananam yang ditumbuh untuk makanan lembu (*[[De Agri Cultura]]*, 27).

## Rujukan


## Pautan luar
*Fenugreek 
*Gernot Katzer's spice dictionary - Fenugreek 
*Ghormeh Sabzi, an Iranian recipe using fenugreek leaves 
*http://www.kellymom.com/herbal/milksupply/fenugreek.html
*Memorial Sloan-Kettering Cancer Center - About Herbs, Botanicals & Other Products
*Encyclopedia of Spices
Jintan putih

**Jintan putih** (; bahasa Inggeris: *cumin*) merupakan sejenis rempah. Nama saintifik jintan putih adalah *Cuminum cyminum*. Spesies *Carum carvi* (*caraway*) pula disebut hanya jintan, jintan Parsi atau jemuju.

## Kegunaan

## Lihat juga
* Adas manis
* Adas pedas
* Jintan atau jemuju
* Jintan hitam; turut disebut habbatus sauda
* Jintan manis

## Rujukan
Buah pelaga

**Buah pelaga** () atau **kapulaga** () merupakan sejenis rempah diperolehi dari lenggai biji dua spesies tumbuhan tertentu iaitu *[[Elettaria cardamomum]]* dan *[[Amomum subulatum]]*; *E. cardamomum* merupakan jenis pelaga yang paling terkenal bahkan merupakan antara rempah-ratus termahal dijual mengikut berat timbangan.

Negara Guatemala merupakan pengeluar terbesar rempah ini sebanyak antara 25,000 dan 29,000 tan metrik setahun sejak diperkenalkan di sana tahun 1924 disusuli India dengan 15,000 tan metrik setahun.

## Kegunaan

### Dalam masakan
Buah pelaga merupakan antara empat rempah utama dalam masakan orang Melayu iaitu "rempah empat beradik".

Masyarakat India menggunakan buah pelaga hijau sebagai bahan memperisakan manisan atau teh berempah khas iaitu masala chai, penambahan dalam minuman ini turut diikuti di Timur Tengah yang menambahkan rempah pelaga pada teh dan kopi melalui suatu pengadunan dicampur khas dalam alu khas disebut *mihbaj* ().

Dalam manuskrip *Petua Memasak* bertarikh 1348 Hijriyah atau 1929 Masihi terdapat bahagian khusus menjelaskan mengenai penggunaan rempah ini bersama "kumkuma" dalam masakan Melayu. Buah pelaga boleh menambah aroma semasa menumis.

## Rujukan
Burung Layang-layang Ekor Cabang

**Burung Layang-layang Ekor Cabang** (bahasa Inggeris: *Pacific Swift* atau *Fork-tailed Swift* ) ialah sejenis burung kecil yang pada sepintas lalu kelihatan seolah-olah *Delichon urbica* (bahasa Inggeris: *House Martin* ). Bagaimanapun, ia langsung tidak berkait dengan spesies burung pengicau kerana burung layang-layang tergolong dalam order Apodiformes. Keserupaan antara kedua-dua kumpulan ini adalah disebabkan oleh evolusi tumpu yang membayangkan gaya hidup yang serupa. Nama saintifiknya *Apus pacificus*.

## Huraian zoologi
Burung Layang-layang Ekor Cabang mempunyai kaki yang amat pendek yang digunakan hanya untuk melekap pada permukaan-permukaan tegak. Nama saintifiknya berasal daripada perkataan bahasa Greek, απους (*apous*), yang membawa pengertian "tanpa kaki". Burung ini tidak pernah turun ke atas lantai dengan rela, tetapi menghabiskan kebanyakan masanya di udara dan hidup dengan memakan serangga yang ditangkapnya dengan paruh.

Burung Layang-layang Ekor Cabang membiak dari Siberia Tengah merentasi Asia ke timur. Spesies ini merupakan unggas hijrah yang menghabiskan musim sejuknya di selatan di Australia. Ia merupakan burung bergelandangan yang jarang ditemukan di Eropah Barat, walaupun ia pernah dicatatkan di barat sehingga Norway dan Great Britain.

Burung Layang-layang Ekor Cabang membina sarang-sarangnya di cenuram dan bertelur 2-3 biji setiap kali. Burung ini akan pulang ke tempat yang sama pada setiap tahun dan membina semula sarangnya, jika perlu.

Burung Layang-layang Ekor Cabang adalah serupa saiznya dengan *Apus apus* (bahasa Inggeris: *Common Swift* ) dan juga berwarna hitam, kecuali pada bahagian pinggulnya yang berwarna putih. Ia boleh dibezakan daripada burung *Apus apus* yang separa balar kerana mempunyai cabang ekor yang lebih ketara, sayap yang lebih panjang, kepala yang lebih besar, serta juga tompok leher berwarna putih yang lebih besar.

## Rujukan
  
*  Kemasukan pangkalan data termasuk justifikasi tentang mengapa spesies ini tidak menimbulkan banyak kebimbangan.

## Pautan luar
* Gambar-gambar Carian Google
Burung Layang-layang Asia

**Burung Layang-Layang Asia** adalah salah satu daripada haiwan yang boleh didapati di Malaysia. Nama sainsnya ialah *Cypsiurus balasiensis*.

## Ciri-ciri
Burung Layang-layang Asia ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Layang-layang Asia ialah haiwan berdarah panas, mempunyai sayap dan badan yang dilitupi bulu pelepah. Paruh Burung Layang-layang Asia tidak bergigi.

## Makanan

## Pembiakan
Burung Layang-layang Asia membiak dengan bertelur. Telur Burung Layang-layang Asia bercengkerang keras.

## Habitat

## Rujukan
  

## Pautan luar
* Carian Google.